CELEX: 32022R0047
Language: el
Date: 2022-01-13 00:00:00
Title: Εκτελεστικός κανονισμός (ΕΕ) 2022/47 της Επιτροπής της 13ης Ιανουαρίου 2022 για την έγκριση της διάθεσης στην αγορά αποξηραμένης σάρκας κερασιού των ειδών Coffea arabica L. και/ή Coffea canephora Pierre ex A.Froehner και αφεψήματος αυτής ως παραδοσιακών τροφίμων από τρίτη χώρα σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, και για την τροποποίηση του εκτελεστικού κανονισμού (ΕΕ) 2017/2470 (Κείμενο που παρουσιάζει ενδιαφέρον για τον ΕΟΧ)

14.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 9/29
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/47 ΤΗΣ ΕΠΙΤΡΟΠΗΣ
         της 13ης Ιανουαρίου 2022
         για την έγκριση της διάθεσης στην αγορά αποξηραμένης σάρκας κερασιού των ειδών Coffea arabica L. και/ή Coffea canephora Pierre ex A.Froehner και αφεψήματος αυτής ως παραδοσιακών τροφίμων από τρίτη χώρα σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, και για την τροποποίηση του εκτελεστικού κανονισμού (ΕΕ) 2017/2470
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1852/2001 της Επιτροπής (1), και ιδίως το άρθρο 15 παράγραφος 4,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2015/2283 προβλέπει ότι μόνο τα νέα τρόφιμα που έχουν εγκριθεί και περιλαμβάνονται στον ενωσιακό κατάλογο μπορούν να διατίθενται στην αγορά της Ένωσης. Τα παραδοσιακά τρόφιμα από τρίτες χώρες είναι νέα τρόφιμα, όπως αυτά ορίζονται στο άρθρο 3 παράγραφος 2 στοιχείο γ) του κανονισμού (ΕΕ) 2015/2283.
                  
               
                     (2)
                  
                  
                     Ο εκτελεστικός κανονισμός (ΕΕ) 2017/2468 της Επιτροπής (2) καθορίζει διοικητικές και επιστημονικές απαιτήσεις για παραδοσιακά τρόφιμα από τρίτες χώρες.
                  
               
                     (3)
                  
                  
                     Σύμφωνα με το άρθρο 8 του κανονισμού (ΕΕ) 2015/2283, με τον εκτελεστικό κανονισμό (ΕΕ) 2017/2470 της Επιτροπής (3) καταρτίστηκε ενωσιακός κατάλογος εγκεκριμένων νέων τροφίμων.
                  
               
                     (4)
                  
                  
                     Σύμφωνα με το άρθρο 15 παράγραφος 4 του κανονισμού (ΕΕ) 2015/2283, η Επιτροπή καλείται να αποφασίσει για την έγκριση και τη διάθεση στην αγορά της Ένωσης ενός παραδοσιακού τροφίμου από τρίτη χώρα.
                  
               
                     (5)
                  
                  
                     Στις 6 Μαΐου 2020 η εταιρεία Societé de Produits Nestlé SA (στο εξής: αιτούσα) κοινοποίησε στην Επιτροπή την πρόθεσή της να διαθέσει στην αγορά της Ένωσης αποξηραμένη σάρκα κερασιού των ειδών Coffea arabica L. και Coffea canephora Pierre ex A.Froehner και αφέψημα αυτής ως παραδοσιακά τρόφιμα από τρίτη χώρα, σύμφωνα με το άρθρο 14 του κανονισμού (ΕΕ) 2015/2283. Η αιτούσα ζήτησε η αποξηραμένη σάρκα κερασιού των ειδών Coffea arabica L. και Coffea canephora Pierre ex A.Froehner και το αφέψημα αυτής να χρησιμοποιούνται ως συστατικό για αφεψήματα (συμπεριλαμβανομένων των έτοιμων για κατανάλωση ροφημάτων) και αρωματισμένα ποτά που προορίζονται για τον γενικό πληθυσμό.
                  
               
                     (6)
                  
                  
                     Στις 13 Νοεμβρίου 2020 η εταιρεία Luigi Lavazza SpA (στο εξής: αιτούσα) κοινοποίησε στην Επιτροπή την πρόθεσή της να διαθέσει στην αγορά της Ένωσης αποξηραμένη σάρκα κερασιού των ειδών Coffea arabica L. και Coffea canephora Pierre ex A.Froehner και αφέψημα αυτής ως παραδοσιακά τρόφιμα από τρίτη χώρα, σύμφωνα με το άρθρο 14 του κανονισμού (ΕΕ) 2015/2283. Η αιτούσα ζήτησε η αποξηραμένη σάρκα κερασιού των ειδών Coffea arabica L. και Coffea canephora Pierre ex A.Froehner και το αφέψημά αυτής να χρησιμοποιούνται ως συστατικό για αφεψήματα και αρωματισμένα ποτά που προορίζονται για τον γενικό πληθυσμό.
                  
               
                     (7)
                  
                  
                     Σύμφωνα με το άρθρο 7 παράγραφος 2 του εκτελεστικού κανονισμού (ΕΕ) 2017/2468, η Επιτροπή ζήτησε πρόσθετες πληροφορίες από τις αιτούσες όσον αφορά την εγκυρότητα της κοινοποίησης. Η Societé de Produits Nestlé SA υπέβαλε τις ζητούμενες πληροφορίες στις 17 Ιουλίου 2020, στις 17 Νοεμβρίου 2020 και στις 23 Δεκεμβρίου 2020, ενώ η Luigi Lavazza SpA υπέβαλε τις ζητούμενες πληροφορίες στις 2 Απριλίου 2021.
                  
               
                     (8)
                  
                  
                     Τα στοιχεία που υπέβαλαν οι αιτούσες αποδεικνύουν ότι η αποξηραμένη σάρκα κερασιού των ειδών Coffea arabica L. και/ή Coffea canephora Pierre ex A.Froehner και το αφέψημα αυτής έχουν ιστορικό ασφαλούς χρήσης τροφίμων στην Υεμένη, την Αιθιοπία και τη Βολιβία.
                  
               
                     (9)
                  
                  
                     Σύμφωνα με το άρθρο 15 παράγραφος 1 του κανονισμού (ΕΕ) 2015/2283, στις 4 Ιανουαρίου 2021 και στις 6 Απριλίου 2021 η Επιτροπή διαβίβασε τις έγκυρες κοινοποιήσεις στα κράτη μέλη και στην Ευρωπαϊκή Αρχή για την Ασφάλεια των Τροφίμων (στο εξής: Αρχή).
                  
               
                     (10)
                  
                  
                     Ούτε τα κράτη μέλη ούτε η Αρχή υπέβαλαν στην Επιτροπή δεόντως αιτιολογημένες αντιρρήσεις ως προς την ασφάλεια της διάθεσης, στην αγορά της Ένωσης, αποξηραμένης σάρκας κερασιού των ειδών Coffea arabica L. και/ή Coffea canephora Pierre ex A.Froehner και αφεψήματος αυτής, εντός της προθεσμίας τεσσάρων μηνών που προβλέπεται στο άρθρο 15 παράγραφος 2 του κανονισμού (ΕΕ) 2015/2283.
                  
               
                     (11)
                  
                  
                     Στις 27 Μαΐου 2021 η Αρχή δημοσίευσε το έγγραφο «Technical Report on the notification of the coffee cherry pulp from Coffea arabica L. and Coffea canephora Pierre ex A.Froehner as a traditional food from a third country pursuant to Article 14 of Regulation (EU) 2015/2283» (4) [Τεχνική έκθεση για την κοινοποίηση της σάρκας κερασιού καφέ των ειδών Coffea arabica L. και Coffea canephora Pierre ex A. Froehner ως παραδοσιακού τροφίμου από τρίτη χώρα, σύμφωνα με το άρθρο 14 του κανονισμού (ΕΕ) 2015/2283].
                  
               
                     (12)
                  
                  
                     Στις 2 Σεπτεμβρίου 2021 η Αρχή δημοσίευσε το έγγραφο «Technical Report on the notification of dried cherry pulp from Coffea arabica L. and Coffea canephora Pierre ex A.Froehner as a traditional food from a third country pursuant to Article 14 of Regulation (EU) 2015/2283» (5) [Τεχνική έκθεση για την κοινοποίηση της αποξηραμένης σάρκας κερασιού των ειδών Coffea arabica L. και Coffea canephora Pierre ex A. Froehner ως παραδοσιακού τροφίμου από τρίτη χώρα, σύμφωνα με το άρθρο 14 του κανονισμού (ΕΕ) 2015/2283], με βάση την κοινοποίηση της Luigi Lavazza SpA.
                  
               
                     (13)
                  
                  
                     Στις εν λόγω εκθέσεις, η Αρχή κατέληξε στο συμπέρασμα ότι τα διαθέσιμα στοιχεία σχετικά με τη σύνθεση και το ιστορικό της προτεινόμενης χρήσης της αποξηραμένης σάρκας κερασιού των ειδών Coffea arabica L. και Coffea canephora Pierre ex A.Froehner και αφεψήματος αυτής δεν εγείρουν ανησυχίες ως προς την ασφάλεια.
                  
               
                     (14)
                  
                  
                     Ως εκ τούτου, η Επιτροπή θα πρέπει να εγκρίνει τη διάθεση στην αγορά της Ένωσης της αποξηραμένης σάρκας κερασιού των ειδών Coffea arabica L. και/ή Coffea canephora Pierre ex A.Froehner και αφεψήματος αυτής ως παραδοσιακών τροφίμων από τρίτη χώρα και να επικαιροποιήσει αναλόγως τον ενωσιακό κατάλογο εγκεκριμένων νέων τροφίμων.
                  
               
                     (15)
                  
                  
                     Η Αρχή, στη γνώμη της, επισήμανε ότι η κατανάλωση ροφημάτων που περιέχουν καφεΐνη δεν συνιστάται σε παιδιά ή εγκύους ή θηλάζουσες γυναίκες, εάν η περιεκτικότητα σε καφεΐνη υπερβαίνει τα 150 mg/l, όπως ορίζεται στον κανονισμό (ΕΕ) αριθ. 1169/201 του Ευρωπαϊκού Κοινοβουλίου και του Συμβουλίου (6). Ως εκ τούτου, εάν το προϊόν που περιέχει το νέο τρόφιμο περιέχει περισσότερα από 150 mg/l καφεΐνης, θα πρέπει να παρέχεται επισήμανση προκειμένου να ενημερώνονται δεόντως οι καταναλωτές για την περιεκτικότητα σε καφεΐνη και για το γεγονός ότι το προϊόν δεν συνιστάται για παιδιά, εγκύους και θηλάζουσες γυναίκες.
                  
               
                     (16)
                  
                  
                     Όσον αφορά τη σάρκα κερασιού καφέ που διατίθεται στην αγορά ως έχει για την παρασκευή αφεψημάτων, θα πρέπει να παρέχεται επισήμανση για την κατάλληλη ενημέρωση των καταναλωτών σχετικά με την παρασκευή του προϊόντος.
                  
               
                     (17)
                  
                  
                     Επομένως, ο εκτελεστικός κανονισμός (ΕΕ) 2017/2470 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Η αποξηραμένη σάρκα κερασιού των ειδών Coffea arabica L. και/ή Coffea canephora Pierre ex A.Froehner και το αφέψημα αυτής, όπως ορίζονται στο παράρτημα του παρόντος κανονισμού, προστίθενται ως παραδοσιακά τρόφιμα από τρίτη χώρα στον ενωσιακό κατάλογο εγκεκριμένων νέων τροφίμων που καταρτίστηκε με τον εκτελεστικό κανονισμό (ΕΕ) 2017/2470.
            Η καταχώριση στον ενωσιακό κατάλογο που αναφέρεται στην παράγραφο 1 περιλαμβάνει τις προϋποθέσεις χρήσης και τις απαιτήσεις επισήμανσης που καθορίζονται στο παράρτημα του παρόντος κανονισμού.
         
         
            Άρθρο 2
            Το παράρτημα του εκτελεστικού κανονισμού (ΕΕ) 2017/2470 τροποποιείται σύμφωνα με το παράρτημα του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Ιανουαρίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 327 της 11.12.2015, σ. 1.
         
            (2)  Εκτελεστικός κανονισμός (ΕΕ) 2017/2468 της Επιτροπής, της 20ής Δεκεμβρίου 2017, για τον καθορισμό διοικητικών και επιστημονικών απαιτήσεων για παραδοσιακά τρόφιμα από τρίτες χώρες, σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ L 351 της 30.12.2017, σ. 55).
         
            (3)  Εκτελεστικός κανονισμός (ΕΕ) 2017/2470 της Επιτροπής, της 20ής Δεκεμβρίου 2017, για την κατάρτιση ενωσιακού καταλόγου νέων τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ L 351 της 30.12.2017, σ. 72).
         
            (4)  Υποστηρικτικές δημοσιεύσεις EFSA, https://doi.org/10.2903/sp.efsa.2021.EN-6657.
         
            (5)  Υποστηρικτικές δημοσιεύσεις EFSA, https://doi/10.2903/sp.efsa.2021.EN-6808.
         
            (6)  Κανονισμός (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με την παροχή πληροφοριών για τα τρόφιμα στους καταναλωτές, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 1924/2006 και (ΕΚ) αριθ. 1925/2006 και την κατάργηση της οδηγίας 87/250/ΕΟΚ της Επιτροπής, της οδηγίας 90/496/ΕΟΚ του Συμβουλίου, της οδηγίας 1999/10/ΕΚ της Επιτροπής, της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου, των οδηγιών της Επιτροπής 2002/67/ΕΚ και 2008/5/ΕΚ και του κανονισμού (ΕΚ) αριθ. 608/2004 της Επιτροπής (ΕΕ L 304 της 22.11.2011, σ. 18).
      
      
         
            ΠΑΡΑΡΤΗΜΑ
            Το παράρτημα του εκτελεστικού κανονισμού (ΕΕ) 2017/2470 τροποποιείται ως εξής:
            
                        1)
                     
                     
                        Στον πίνακα 1 (Εγκεκριμένα νέα τρόφιμα) παρεμβάλλεται η ακόλουθη καταχώριση:
                        
                                    Εγκεκριμένο νέο τρόφιμο
                                 
                                 
                                    Προϋποθέσεις υπό τις οποίες μπορεί να χρησιμοποιηθεί το νέο τρόφιμο
                                 
                                 
                                    Επιπρόσθετες ειδικές απαιτήσεις επισήμανσης
                                 
                                 
                                    Άλλες απαιτήσεις
                                 
                              
                                    «Αποξηραμένη σάρκα κερασιού των ειδών Coffea arabica L. και/ή Coffea canephora Pierre ex A.Froehner και αφέψημα αυτής (παραδοσιακό τρόφιμο από τρίτη χώρα)
                                 
                                 
                                    Συγκεκριμένη κατηγορία τροφίμων
                                 
                                 
                                    Ανώτατα επίπεδα
                                 
                                 
                                    Η ονομασία του νέου τροφίμου στην επισήμανση των τροφίμων στα οποία περιέχεται είναι “σάρκα κερασιού καφέ” και/ή “cascara (σάρκα κερασιού καφέ)” και/ή “αφέψημα σάρκας κερασιού καφέ” και/ή “αφέψημα αποξηραμένης σάρκας κερασιού καφέ”.
                                    Εάν το προϊόν που περιέχει το νέο τρόφιμο περιέχει περισσότερα από 150 mg/l καφεΐνης (ως έχει ή μετά την ανασύσταση), επισημαίνεται με την ακόλουθη ένδειξη: “Υψηλή περιεκτικότητα σε καφεΐνη. Δεν συνιστάται για παιδιά ή εγκύους ή θηλάζουσες γυναίκες” στο ίδιο οπτικό πεδίο με την ονομασία του τροφίμου, ακολουθούμενη από την περιεκτικότητα σε καφεΐνη εκφραζόμενη σε mg ανά 100 ml.
                                    Τα τυπικά παρασκευάσματα αφεψήματος παρασκευάζονται με έως και 6 g σάρκας κερασιού καφέ ανά 100 ml ζεστού νερού (> 75 °C). Όσον αφορά τη σάρκα κερασιού καφέ που διατίθεται στην αγορά ως έχει για την παρασκευή αφεψημάτων, παρέχονται οδηγίες στον καταναλωτή σχετικά με το παρασκεύασμα.»
                                 
                                 
                                     
                                 
                              
                                    Σάρκα κερασιού καφέ από τα είδη Coffea arabica L. και/ή Coffea canephora Pierre ex A.Froehner για την παρασκευή αφεψημάτων
                                 
                                 
                                     
                                 
                              
                                    Καφές, εκχυλίσματα καφέ και κιχωρίου, στιγμιαίος καφές, τσάι, αφεψήματα βοτάνων και φρούτων, υποκατάστατα του καφέ, μείγματα καφέ και στιγμιαία μείγματα για ζεστά ροφήματα (και τα αρωματισμένα αντίστοιχα).
                                 
                                 
                                     
                                 
                              
                                    Αρωματισμένα και μη αρωματισμένα μη αλκοολούχα, έτοιμα για κατανάλωση ροφήματα
                                 
                                 
                                     
                                 
                              
                  
                        2)
                     
                     
                        Στον πίνακα 2 (Προδιαγραφές) προστίθεται η ακόλουθη καταχώριση:
                        
                                    Εγκεκριμένο νέο τρόφιμο
                                 
                                 
                                    Προδιαγραφές
                                 
                              
                                    «Αποξηραμένη σάρκα κερασιού των ειδών Coffea arabica L. και/ή Coffea canephora Pierre ex A.Froehner και αφέψημα αυτής (παραδοσιακό τρόφιμο από τρίτη χώρα)
                                 
                                 
                                    
                                       Περιγραφή/Ορισμός:
                                    
                                    Το παραδοσιακό τρόφιμο συνίσταται στην αποξηραμένη άφρυκτη σάρκα κερασιού καφέ των ειδών Coffea arabica L. και/ή Coffea canephora Pierre ex A.Froehner (γένος: Coffea οικογένεια: Rubiaceae) και στο αφέψημα αυτής. Το αφέψημα μπορεί να χρησιμοποιηθεί ως έχει, ή συμπυκνωμένο ή αποξηραμένο.
                                    Τα ώριμα κεράσια καφέ συλλέγονται και στη συνέχεια οι κόκκοι καφέ αφαιρούνται μηχανικά, πριν ή μετά από διαδικασία ξήρανσης, διατηρώντας την αποξηραμένη σάρκα κερασιού καφέ, η οποία μπορεί να αλεστεί σε σκόνη.
                                    Η διαχωρισμένη σάρκα κερασιού καφέ είναι επίσης γνωστή ως “cascara”, από το ισπανικό “cáscara”, που σημαίνει “φλοιός”.
                                    Κατά κανόνα, το αφέψημα παρασκευάζεται με ανάμειξη έως και 6 g σάρκας ή φλοιού cascara σε 100 ml ζεστού νερού (> 75 °C) για λίγα λεπτά και στη συνέχεια με έγχυση μέσω φίλτρου ή με τη χρήση αντίστοιχων ποσοτήτων σε ξηρά ή στιγμιαία αφεψήματα.
                                    
                                       Σύνθεση της αποξηραμένης σάρκας κερασιού καφέ:
                                    
                                    
                                                 
                                             
                                             
                                                Νερό: < 18 %
                                             
                                          
                                                 
                                             
                                             
                                                Ενεργότητα του νερού (aw): ≤ 0,65
                                             
                                          
                                                 
                                             
                                             
                                                Τέφρα: < 10,4 % DM
                                             
                                          
                                                 
                                             
                                             
                                                Πρωτεΐνες: < 15 % DM
                                             
                                          
                                                 
                                             
                                             
                                                Λιπαρές ουσίες: < 5 % DM
                                             
                                          
                                                 
                                             
                                             
                                                Υδατάνθρακες: < 85 % DM
                                             
                                          
                                       Μικροβιολογικά κριτήρια:
                                    
                                    
                                                 
                                             
                                             
                                                Αριθμός αερόβιων μικροοργανισμών: < 104 CFU/g
                                             
                                          
                                                 
                                             
                                             
                                                Συνολικοί ζυμομύκητες και ευρωτομύκητες: < 100 CFU/g
                                             
                                          
                                                 
                                             
                                             
                                                Εντεροβακτήρια: < 50 CFU/g
                                             
                                          
                                                 
                                             
                                             
                                                Σαλμονέλα: Απουσία σε 25 g
                                             
                                          
                                                 
                                             
                                             
                                                
                                                   Bacillus cereus: < 100 CFU/g
                                             
                                          
                                       Μυκοτοξίνες:
                                    
                                    
                                                 
                                             
                                             
                                                Ωχρατοξίνη A: < 5,0 μg/kg
                                             
                                          
                                                 
                                             
                                             
                                                Αφλατοξίνη B1: < 2,0 μg/kg
                                             
                                          
                                                 
                                             
                                             
                                                Αφλατοξίνη B1, B2, G1, G2 (ως άθροισμα): < 4,0 μg/kg
                                             
                                          
                                       Βαρέα μέταλλα:
                                    
                                    
                                                 
                                             
                                             
                                                Κάδμιο (Cd): < 0,05 mg/kg
                                             
                                          
                                                 
                                             
                                             
                                                Μόλυβδος (Pb): < 1,0 mg/kg
                                             
                                          
                                                 
                                             
                                             
                                                Χαλκός: ≤ 50 mg/kg
                                             
                                          
                                                 
                                             
                                             
                                                Υδράργυρος: ≤ 0,02 mg/kg
                                             
                                          
                                                 
                                             
                                             
                                                Αρσενικό: ≤ 0,2 mg/kg
                                             
                                          
                                       Προσμείξεις:
                                    
                                    
                                                 
                                             
                                             
                                                Βενζο[a]πυρένιο: < 10,0 μg/kg
                                             
                                          
                                                 
                                             
                                             
                                                Άθροισμα βενζο[a]πυρενίου, βενζο[a]ανθρακενίου, βενζο[b]φλουορανθενίου και χρυσενίου < 50,0 μg/kg
                                             
                                          
                                       Φυτοφάρμακα:
                                    
                                    Τα επίπεδα φυτοφαρμάκων στα παραδοσιακά τρόφιμα συμμορφώνονται με τα επίπεδα που καθορίζονται στον κανονισμό (ΕΚ) αριθ. 396/2005 για την καταχώριση “0639000” για τα “Άλλα αφεψήματα βοτάνων από οποιοδήποτε άλλο μέρος του φυτού”.
                                    CFU: μονάδες σχηματισμού αποικιών
                                    DM: Ξηρά ουσία»